paragraph_text: Latin je napravio propust kojim je kulminirao ovaj raskol i sukob. Proljeća 1990. je prihvatio suorganiziranje srpskog mitinga na Petrovoj gori, koji se pokazao velikosrpskim huškačkim mitingom, čime je izazvao zgražanje vrha SKH. Taj je propust bio uoči prvih slobodnih višestranačkih izbora u Hrvatskoj 1990. godine, čime je samo još više odmogao vladajućim komunistima i pomogao oporbi.